A Dortmund hazai pályán ütötte ki a Freiburg csapatát
A Bundesliga 19. fordulójában a hazai pályán játszó Borussia Dortmund a Freiburg csapatát fogadta. Az elsõ félidõben Meunier két fejesgólja mellett a norvég Haaland is betalált a Freiburg kapujába. A második félidõben szépíteni tudott a Freiburg, de Haaland újabb találatával és Dahoud góljával végleg eldöntötte a meccset a Borussia Dortmund.
A német bajnokság 19. fordulójának egyik legjobban várt meccsét Dortmundban játszották, ahol a hazai pályán játszó sárga-feketék a bajnokság harmadik helyén álló Freiburg csapatát fogadták. A legutóbbi öt bajnoki fordulóban mindkét csapat kétszer tudott nyerni, de míg a Freiburg csak egy vereséget (Hoffenheim) szenvedett el, addig a Dortmund (Hertha, Bayern München) kétszer is kikapott. 
A 13. percben megszerezte a vezetést a Dortmund: Julian Brandt végezhetett el egy szögletet, majd a német játékos beadására Thomas Meunier érkezett kiváló ütemben az ötös vonalán, és a belga játékos remekül csúsztatott a hosszú sarokba.
A 28. percben újabb fejesgólt szerzett a hazai csapat, és szinte lemásolt az elsõ találatot: ismét Julian Brandt végzett el tökéletesen egy szögletet, és a kapu elõtt ismét Thomas Meunier ugrott a legmagasabbra a vendég védõk szorításában, és a belga szélsõ hétméteres fejese a kapu jobb oldalában kötött ki.

A félidõ utolsó percében a Dortmund házi gólkirálya, Erling Haaland is betalált: a fiatal Jude Bellingham szerzett labdát a vendégek tizenhatosa elõtt, és egybõl a jobboldalon kilépõ Haalandhoz passzolt. A norvég csatár pazar mozdulattal maga elé tette a labdát, majd ballal a kimozduló Uphoff kapus mellett a kapu jobb oldalába helyezte a labdát. Jude Bellingham a norvég támadónak adott asszisztjával a legtöbb gólpasszt kiosztó játékos (9) lett a Dortmund csapatában a jelenlegi idényben minden versenysorozatot egybevéve.
A Freiburgnak az elsõ félidõben csak egy kaput eltaláló lövése volt, nagyon passzívak voltak támadásban a vendégek az elsõ játékrészben. A félidõ háromgólos hazai vezetéssel zárult. 

A második félidõ 61. percében szépített a Freiburg: Sallai Roland kapott remek labdát a jobboldalon, és a magyar szélsõ lövését még védeni tudta a Dortmund kapusa, Kobel, de a kipattanót Demirovics a kapu közepébe lõtte. A Dortmund azonban újabb gólt szerzett a 75. percben: Dahoud szerzett erõszakosan labdát a baloldalon, és egybõl kiugratta a leshatáron kilépõ Haalandot. A norvég csatár pedig hidegvérrel kilõtte a Freiburg kapujának jobb alsó sarkát.

A Freiburg mindent megpróbált a hátralévõ idõben, de rengeteg labdát vesztettek a vendégek a középpályán, így újabb helyzeteket már nem tudtak kialakítani a vendégek. Sõt, Dahoud révén újabb gólt szereztek a hazaiak a meccs vége elõtt öt perccel. A Borussia Dortmund így hazai pályán magabiztos játékkal gyõzte le Sallai Roland csapatát.
Bundesliga, 19. forduló